GiliGold/VAD_KnessetCorpus huggingface dataset:
משה גפני: אל"ף, אנחנו הצענו גם במליאת הכנסת, אני מציע את זה גם עכשיו.
מאיר שטרית: שאלה של איזה מקצוע.
נסים זאב: פוליטיקה זה גם מקצוע.
משה גפני: למה זה ועדת החוקה וועדת הפנים?
משה גפני: זאת אומרת, המסקנה שלך, יכול להיות שהיא נכונה, אבל אני מציע לבטל את הגוף הבוחר, שנחליט פה בוועדת הכנסת ברוב קואליציוני מי יהיו שני הרבנים הראשיים.
יריב לוין: זה מה שאני הצעתי בתחילת הדרך– בואו נעשה חוק הרב הראשי, וגמרנו.
משה גפני: כן, זה הדבר הפשוט ביותר, אנחנו גם הצענו את זה, למען כבוד הרבנות.
יריב לוין: יכולנו לחסוך את כל הטירוף הזה.
פנינה תמנו: זה מוסיף הרבה כבוד למוסד הזה.
משה גפני: אני פונה גם לחברי בש"ס.
יריב לוין: אגב, מכיוון שהפרוטוקול לא כולל את הרוח הצינית, אני אומר בסוגריים שלא התכוונתי לזה ברצינות.
משה גפני: התכוונתי שיהיה גוף בוחר.
יריב לוין: וגם חבר הכנסת גפני לא מתכוון.
משה גפני: לא, לא התכוונתי, אבל בסדר, זה מתקדם בצעדי ענק.
משה גפני: אגב, חבר הכנסת מקלב ואני, אנחנו כנראה יוזמים הצעת חוק להאריך את כהונתו של נשיא בית-המשפט העליון.
משה גפני: אם עושים את זה על רבנים ראשיים, שיכולים להתמודד פעם נוספת, אז גם שנשיא בית-המשפט העליון יוכל להתמודד פעם נוספת.
דוד אזולאי: אתה תקבל את התמיכה של היושב-ראש.
משה גפני: אנחנו נניח את הצעת החוק הזאת.
יריב לוין: הבעיה שלא יקבל את התמיכה שלכם, זאת הבעיה.
דוד אזולאי: אני אשתף אתך פעולה בעניין הזה.
מאיר שטרית: אתם רוצים להחזיר את ברק - - -
משה גפני: הרבה דברים אפשר לעשות, תאמין לי.
משה גפני: באמת, כבוד הרבנות, מה שאת אמרת, נרמס עם כל הדילים האלה, ויש פה דילים.
משה גפני: שלא תהיה אי-הבנה, אנחנו מבזים את הכנסת, אבל בראש ובראשונה אנחנו מבזים את כבוד הרבנות.
משה גפני: הצענו.
משה גפני: שלא יחשדו בנו כאילו אנחנו מתכוונים נגד מישהו.
משה גפני: אנחנו מוכנים ליזום חוק, ושיתמכו בזה, שתימשך הכהונה של הרבנים הראשיים.
משה גפני: שהרב עמר ימשיך, מה בדיוק הבעיה?
משה גפני: הרי מבזים את כבוד הרבנות עם החלטות – ואני מאשים את ראש הממשלה בעניין הזה, הוא לא יכול לעמוד מהצד.
משה גפני: מה זה כל רגע עם הוראות אחרות - פעם זה ועדת החוקה, פעם זה ועדת הפנים, פעם זה פה ופעם זה שם – הכול לפי מה שהתקשרו אליו.
משה גפני: הוא אשם במהלך הזה.
משה גפני: אני לא יכול להאשים משום שש"ס לא מדברת בקול אחד – יש כאלה שהם בעד, יש כאלה שהם נגד, כמובן אף אחד לא מדבר, רק מדברים בחדרי-חדרים.
נסים זאב: מה, אתה ופרוש כל הזמן מדברים באותו קול, או עם ליצמן?
משה גפני: אנחנו אומרים שיש חילוקי דעות.
נסים זאב: אווו.
משה גפני: אומרים.
משה גפני: אנחנו פלורליסטים, לא כמו אצלכם.
נסים זאב: אצלנו אין, מה לעשות.
מאיר שטרית: אצלם יש דמוקרטיה.
פנינה תמנו: אתמול בלילה כולכם דיברתם באותו קול.
נסים זאב: לפחות למראית-עין.
נסים זאב: אנחנו לא יודעים מה קורה בחדרי-חדרים.
משה גפני: הדבר הזה מבייש, מבייש את הכנסת.
משה גפני: מה זה הדיון הזה?
משה גפני: הרי כולם יודעים שלא מעבירים את זה עכשיו לוועדת החוקה מכיוון שיושב-ראש ועדת החוקה נגד החוק הזה.
אורי מקלב: הוא כבר הכריז שלא.
משה גפני: אז למה אי-אפשר להעביר אליו?
משה גפני: אפשר עכשיו להעביר אליו.
יריב לוין: אגב, זה מאורע חסר תקדים בתולדות הכנסת.
נסים זאב: מה יש לך נגד הרב עמר?
נסים זאב: גדול ישראל, מה יש לך נגדו?
משה גפני: אני מציע להפך, אתה לא מקשיב.
נסים זאב: למה אתה עיכבת את זה ביום אחד?
משה גפני: למה אתה צועק כשאני אומר, אני רוצה ליזום חוק.
משה גפני: ניזום ביחד.
נסים זאב: אז תיזום, אבל עכשיו יש לנו חוק לפנינו ואתה מעכב רק כדי לתקוע מסמרים בגלגלים.
נסים זאב: הרי אתה יודע שעניין של יום או יומיים זה קריטי פה.
נסים זאב: יש מגבלה של הבג"ץ.
משה גפני: אבל אפשר לעשות חוק, בכל שעה להאריך את הכהונה של הרבנים הראשיים.
נסים זאב: יש מגבלה של בית-המשפט העליון.
אורי מקלב: מי מעכב את זה עכשיו?
אורי מקלב: מי שביקש זה אתה.
נסים זאב: אתה עיכבת.
נסים זאב: אתה יוזם במכוון עיכוב - -
אורי מקלב: מי ביקש דיון בוועדת הפנים?
נסים זאב: - - כדי לתקוע את הרב עמר, למה?
אורי מקלב: אם לא היית צועק ועדת הפנים, זה היה בוועדת החוקה, ולא היתה רוויזיה.
משה גפני: אדוני, הוויכוח מיותר, הוא לא יודע על מה הוא מדבר.
נסים זאב: לא, אתה יודע על מה אתה מדבר.
משה גפני: הוא לא יודע מה קורה בתוך ש"ס.
נסים זאב: אתה מדבר ואני - - -
משה גפני: אריה דרעי הרי שלח שהוא מעכב את החוק הזה.
אורי מקלב: ולצורך הדבר הזה הם שולחים אותו.
משה גפני: אנחנו עיכבנו את החוק?
משה גפני: מה אתה חושב?
משה גפני: נגלה את הכול, מה הוא שלח - - -
נסים זאב: תגלה, תגלה.
משה גפני: אני אגלה לך.
משה גפני: יש גבול גם לחילול השם שאפשר לעשות.
אורי מקלב: שיבואו ראשי הסיעה לפה, למה שולחים אותך לדבר הזה?
אורי מקלב: למה אתה מקבל על עצמך את התפקיד המכוער הזה?
משה גפני: בשביל מה אתה מתווכח?
נסים זאב: מה מכוער, שהרב עמר יהיה רב ראשי, זה דבר מכוער?
פנינה תמנו: אנחנו רוצים שהוא יהיה.
אורי מקלב: לא, על ועדת חוקה.
אורי מקלב: זה הניסיון שלכם לקחת את הוועדה הלא מתאימה, להוציא את הוועדה שהיתה ולהוציא את כל הכיעור.
נסים זאב: מה אכפת לי מי יהיה הרב האשכנזי כרגע.
נסים זאב: הרב עמר עומד כרגע על הפרק?
נסים זאב: אני שואל אותך, הוא עומד על הפרק בחוק הזה?
נסים זאב: כל מה שאתם עושים עכשיו ינטרל את החוק.
אורי מקלב: אתה לא עונה מקצועית.
נסים זאב: יעכב את החוק.
אורי מקלב: אתה סתם אומר.
נסים זאב: אני סתם אומר?
אורי מקלב: אתה סתם צועק על דברים.
אורי מקלב: מה קשור כל הדברים שלך לוועדת חוקה ולפנים?
נסים זאב: אבל אני לא הבנתי.
משה גפני: מה זה חשוב מי יהיה הרב האשכנזי, העיקר שהרב עמר ייבחר.
נסים זאב: אז למה האשכנזים לא מסוגלים להביא רב - - -
משה גפני: אני לא רוצה לענות לך, תעשה לי טובה.
נסים זאב: תגיד לי אתה, למה אתה לא יכול להביא את המועמד שלך?
משה גפני: אתה רוצה שאני אגיד לך את עמדתו של הרב עובדיה בעניין הזה?
משה גפני: מה שאמרת עכשיו, אמרת נגדו.
משה גפני: אמרת נגדו.
משה גפני: מה זה לא חשוב מי יהיה הרב האשכנזי.
יריב לוין: נסים, אתה יודע למה?
יריב לוין: אצל האשכנזים יש משחקי כבוד, זו הסיבה.
יצחק הרצוג: גפני, בואו נודה על האמת.
יצחק הרצוג: גם הממסד האשכנזי לא הצליח ביותר.
משה גפני: בוז'י, אני אמרתי.
משה גפני: רוצים לקבל החלטה, במקום לעשות דילים, להמשיך את הכהונה של הרבנים הראשיים המכהנים.
משה גפני: מה שנמצא על השולחן זה דילים – דילים מכוערים שמבזים את כבוד הרבנות.
משה גפני: אני, למען הסר ספק וכדי שלא תהיה ציניות בפרוטוקול, הצעתי במליאת הכנסת – זאת עמדתה של סיעת יהדות התורה – הצענו שנעשה חוק, כשהחוק הזה יכול להיות מוסכם, להאריך את הכהונה של הרבנים הראשיים המכהנים לעוד פרק זמן שנסכים עליו, כדי להוריד את הדילים מהשולחן, ולאחר מכן לעשות חוק נורמלי שיהיה בהסכמה.
פנינה תמנו: אבל כל פעם שיהיו חילוקי דעות אנחנו נאריך דברים?
משה גפני: בסדר, אבל האריכו גם.
יצחק הרצוג: אין תהליך יותר רקוב מהבחירות לרבנות הראשית.
יריב לוין: חבר הכנסת גפני, מטעמים הומניטריים אני מתנגד לחוק שלך, תאמין לי.
משה גפני: על כל פנים, אני חוזר ואומר.
משה גפני: מי שהיה צריך להתערב – אנחנו מדברים על כהונה של רבנים ראשיים – ראש הממשלה היה צריך להתערב.
משה גפני: הוא לא יכול היה לשבת על הטריבונה ולעמוד מהצד.
משה גפני: הוא לא יכול, זה פשוט בלתי אפשרי – כמו שהוא לא היה עומד מהצד לו זה היה בחירה של נשיא בית-המשפט העליון או בחירה של נשיא המדינה, עם חקיקה בכנסת, ושהקואליציה מקבלת החלטות.
משה גפני: אני סבור שצריך לקבל את הרוויזיה של חבר הכנסת אורי מקלב, להעביר את זה הלאה לוועדת החוקה ולנסות בפרק הזמן – וזה אפשרי לעשות – בכל מקרה לעשות חקיקה שהרבנים הראשיים המכהנים ימשיכו לפרק זמן נוסף.
משה גפני: הכוונה היא בסופו של דבר – זה שהקואליציה מתגייסת לטובת חוק שסיעה אופוזיציונית מבקשת אותו, סימן שיש מפלגה בקואליציה שמאוד - - -
יריב לוין: לא, אבל אני רוצה להזכיר לך שהוא חלק מההסכמים הקואליציוניים.
משה גפני: כן, כן, זה מה שאמרתי.
אורי מקלב: זה ידוע.
יריב לוין: זה עובדה.
יריב לוין: אי-אפשר לברוח מזה.
משה גפני: יריב, זה מה שאמרתי.
משה גפני: זה אומר שאכן - - -
אורי מקלב: שהדין הושלם.
משה גפני: זה דיל.
משה גפני: ייבחר הרב עמר, ולעומתו ייבחר הרב סתיו.
משה גפני: זה הדיל.
משה גפני: זה בטוח.
נסים זאב: זה תלוי בוועדה.
משה גפני: בשום ועדה לא.
משה גפני: זה ההסכם הקואליציוני.
אורי מקלב: רק משפט אחד.
יריב לוין: רבותי, די.
יריב לוין: חבר הכנסת מאיר שטרית ביקש משפט, אורי, משפט אחד, אחר כך עוברים להצבעה.
מאיר שטרית: אני רק מבקש לומר – אני לא יודע עד כמה החברים מודעים – אתמול היה בג"ץ בעניין של ארגוני נשים, כשההחלטה של בג"ץ לדעתי שמה לאל את כל המאמץ הזה.
מאיר שטרית: הרושם שלי שההחלטה של בג"ץ קובעת בעצם שאי-אפשר יהיה לשנות את החוק והחוק הזה לא יכול להתקבל, גם החוק של הנשים לא יכול להתקבל וגם החוק של חבר הכנסת שטרן לא יתקבל, זאת אומרת כל השינויים האלה כאילו מתו, אז אנחנו אולי סתם טוחנים מים.
יריב לוין: לא מן הנמנע שזה המצב.
משה גפני: זאת עמדת היועץ המשפטי של הכנסת.
אורי מקלב: אדוני היושב-ראש, בכל אופן נאמרו דברים.
אורי מקלב: אנחנו לא קיבלנו, אני בכל אופן לא קיבלתי תשובה מקצועית אמיתית מה הסיבה שלוקחים חוק שהיה בוועדת החוקה ומעבירים לוועדה אחרת.
אורי מקלב: כל הדברים האחרים שנאמרו פה – בין אם אני מסכים להם ובין אם אני לא מסכים להם – אין שום שוני בין ועדת הפנים לוועדת החוקה.
אורי מקלב: אנחנו עוד בכל אופן חיים בכנסת שאנחנו חושבים שהיא דנה בחוק בכל הוועדות אותו דבר.
אורי מקלב: לוקחים חוק שהיה בוועדה ונדון כבר, והחלק המקצועי של הוועדה כבר מכיר את החוק הזה, כשאם היה מוחל עליו דין רציפות כפי שהוא כבר אושר בקריאה ראשונה, היה ממשיך, לא הייתם נותנים את זה בוועדת הכנסת, גם היום אני חושב שמקצועית אתה לא יכול לאפשר את זה.
אורי מקלב: אבל במיוחד אתה, חוץ מהעובדה שאתה היושב-ראש ואתה כרגע יושב-ראש ממלא-מקום של יושב-ראש ועדת הכנסת, אתה גם יושב-ראש הקואליציה, ואין כמוך בקי בכל נדבכי וכל נבכי הנושא הפוליטי, אתה בקי כל חמש דקות מה קורה.
אורי מקלב: ואתה הרי יודע היום שאין שום מניעה.
אורי מקלב: הדיל הושלם והדיל ברור, ונאמר גם אתמול בפומבי, גם על-ידי יושב-ראש ישראל ביתנו, שהוא תומך בחוק הזה מכיוון שיש הבטחה והכול מסודר, והכל בסדר, אז היום אין מישהו – גם לא יושב-ראש ועדת חוקה – שמתנגד.
שמעון אוחיון: מה אכפת לך באיזו ועדה זה יהיה?
אורי מקלב: מקצועית.
אורי מקלב: אני חבר ועדת הכנסת.
משה גפני: זה היה בוועדת החוקה.
אורי מקלב: אני לא כאן איזה עב"מ שמגיע לכנסת.
אורי מקלב: אני פונה לא אליך, אני פונה ליושב-ראש – שהוא כן רוצה להיצמד מקצועית.
אורי מקלב: אתה היושב-ראש ואתה מכיר, אתה יודע שהיום לאחר שהושלם הדין, לאחר שכל הלחצים - - -
נסים זאב: אפשר לסיים במשפט אחד?
יריב לוין: לא לא.
נסים זאב: אל תפסיד אותי, אני אומר לך.
אורי מקלב: לאחר שכל האינטרסים, כל האבסורדים וכל הביזוי כבר נעשו, לאחר שכבר חטאנו, מדוע היום אנחנו צריכים להעביר את זה?
יריב לוין: אמרנו משפט, רבותי.
נסים זאב: זה משפט שלא נגמר.
נסים זאב: זה משפט שלמה.
אורי מקלב: כל הקרקע מוכנה, מקצועית.
נסים זאב: אפשר רק משפט אחד, אדוני?
נסים זאב: רק משפט, ממש משפט.
יריב לוין: נסים, אתה תגיד משפט, הוא ירצה עוד משפט.
נסים זאב: אני רוצה לומר רק משפט אחד.
נסים זאב: גם חברה קדישא הם מקצועיים, וזה מה שדודו רותם רוצה לעשות, מקצועית – לקבור את זה.
יריב לוין: אני עובר להצבעה, כאשר מי שבעד הרוויזיה ורוצה להציל את מירי רגב – יצביע בעד.
אורי מקלב: אני מוותר על התייעצות סיעתית.
יריב לוין: ומי שרוצה להותיר את ההחלטה להעביר לוועדת הפנים – ואמרתי, לבי עם חברתי מירי רגב – הוא יצביע נגד, והנושא יעבור לוועדת הפנים.
יריב לוין: 1 בעד הרוויזיה.
אורי מקלב: לאמת אין הרבה דורשים, זה ברור.
יצחק הרצוג: האמת והשלום אהבו.
יריב לוין: 6 נגד.
יריב לוין: לפיכך, אני קובע שהרוויזיה נדחתה והצעת החוק תידון בוועדת הפנים.
צחי הנגבי: מספר נושאים על סדר יומנו.
צחי הנגבי: הנושא הראשון: בקשה של יושב-ראש ועדת המדע והטכנולוגיה להעביר את הצעת החוק לשינוי סדרי עדיפויות לאומיים (תיקוני חקיקה להשגת יעדי התקציב לשנים 2013 ו-2014), התשע"ג-2013 – פרק ג': רשויות מקומיות, מוועדת הכספים לוועדת המדע והטכנולוגיה.
צחי הנגבי: יושב-ראש ועדת המדע נמצא כאן.
צחי הנגבי: רוצה לנמק?
משה גפני: אדוני היושב-ראש, אני מודה לך ולצוות שלך שנעתרתם מיד לבקשתי והודעתם לוועדת הכספים לא לדון בחוק שעוסק בעניין של הרשויות המקומיות - -
צחי הנגבי: רק שתדע שלא עשינו את זה בהתלהבות וברצון.
צחי הנגבי: התקנון מחייב אותנו, ואולי כדאי לתקן את התקנון בעניין הזה כי הבקשה שלך הגיעה שעה לפני כינוס הישיבה.
משה גפני: אני מציע שתתקנו את התקנון כי יכול להיות שאנחנו נהיה בקואליציה ואתם באופוזיציה, אז תתקנו כבר את התקנון.
משה גפני: כשנגיע שיהיה מסודר.
דוד רותם: אתם לא תגיעו כל-כך מהר, גפני.
משה גפני: הרבה דברים שאמרת לא התקיימו.
צחי הנגבי: הוא מדבר על העשור הנוכחי.
משה גפני: אני מדבר על חודשים, לא על שנים.
משה גפני: לפי המצב שלכם, כך זה נראה.
משה גפני: לא חשוב, לשנות את התקנון צריך רוב.
צחי הנגבי: רוב יש.
משה גפני: - - - צריכים לשנות תקנות.
משה גפני: במיוחד שזה משרת אינטרסים ציבוריים.
משה גפני: אני אסביר על מה מדובר.
משה גפני: מדובר, אדוני היושב-ראש, רבותי חברי הכנסת, על הצעה שמלכתחילה היה נראה כאשר היא הונחה ואושרה בקריאה ראשונה על שולחן הכנסת, כפי שהממשלה הציגה את זה, כאילו מדובר על אירוע חד פעמי היות שהמצב הכלכלי הוא קשה.
משה גפני: ואז הסיכום, לפי החלטת הממשלה, הוא שתושבי דרום תל-אביב, למשל, יממנו תושבים במקומות אחרים בארץ באמצעות העלאת הארנונה באופן חד-פעמי – 0.3%.
משה גפני: במפעלים במקומות כאלה זה גם הרבה מאוד כסף.
משה גפני: זה יעבור לאנשים אחרים.
משה גפני: זה דיון בפני עצמו אם זה בסדר או לא בסדר, אבל לא זה נושא הדיון כאן.
משה גפני: לגבי נושא הדיון כאן:
משה גפני: לאחר שבדקתי את זה דווקא בשעה האחרונה לפני שכתבתי את המכתב התברר לי שזה לא אירוע חד-פעמי כפי שהממשלה מציינת, אלא זה הולך להיות אירוע קבוע, זאת אומרת זה יהיה לנצח.
משה גפני: לפי הצעת החוק, מדובר על כך שבאופן קבוע התושבים ברמת אליהו בראשון לציון ותושבים בשכונת התקווה בתל-אביב יממנו יישובים אחרים.
משה גפני: האוצר לא רוצה לתת את הכסף אז הוא מכניס יד לכיסם של אנשים ועושה את זה כאירוע קבוע.
משה גפני: וזה כבר נושא של הדורות הבאים.
משה גפני: זה לא אירוע של התקציב במצב הזה.
משה גפני: לכן אם מדובר על אירוע שעומד לקרות בדורות הבאים אנחנו מאוד מתמחים בעניין הזה בוועדת המדע והטכנולוגיה בניגוד לוועדת הכספים.
משה גפני: המבט שלנו הוא כל הזמן לדורות הבאים.
משה גפני: לכן גם בגלל הסיבה הזאת, וגם מכיוון שאנחנו מנהלים דיונים על חוקים - -
יפעת קריב: אז למה ביטלתם את נציבות הדורות הבאים בקדנציה הקודמת?
יפעת קריב: אני לא יכולה להתאפק.
יריב לוין: עלתה לי השאלה הזאת - - - עשינו את החוק הזה יחד.
יפעת קריב: אני לא יכולה להתאפק למרות שאני ממהרת.
יפעת קריב: איך ביטלתם אותו?
יפעת קריב: איך אתה יכול להגיד את המשפט הזה ולסתור את עצמך?
יריב לוין: האמת היא שאין סתירה.
צחי הנגבי: כל אחד בכנסת יכול לסתור את עצמו.
צחי הנגבי: זה חוק יסוד.
יפעת קריב: זה חוק יסוד?
יפעת קריב: להפיל גוף, ואז להגיד שאתה בעדו?
צחי הנגבי: משפט סיום לחבר הכנסת גפני.
משה גפני: לחברת הכנסת יפעת קריב יש לאחרונה הרבה שאלות אליי, ואני דווקא רואה בזה כבוד גדול.
משה גפני: אני טענתי בנציבות הדורות הבאים שהכנסת, תפקידה לדאוג לדורות הבאים.
משה גפני: לכן גם לקחתי את תפקיד יושב-ראש ועדת המדע והטכנולוגיה כדי לדאוג לדורות הבאים.
דוד רותם: מה זה מה שאתה לקחת?
דוד רותם: זה מה שליצמן השאיר לך.
משה גפני: חבר הכנסת דודו רותם, אתה מפריע לי באופן קבוע.
צחי הנגבי: אל תיקח ללב, זה לא אישי.
צחי הנגבי: הוא מפריע לכולנו.
משה גפני: הדבר האחרון שרציתי להגיד לפני השאלה של חברת הכנסת קריב זה שאנחנו מקיימים דיון למשל על הקרן להשקעות הרווחים של הגז והנפט.
משה גפני: אנחנו מקיימים דיונים מסודרים, וגם עכשיו אנחנו מקיימים דיון בניגוד לוועדת כספים שהיא מאוד עמוסה.
משה גפני: היא לא מקיימת דיונים רציניים כמו שאנחנו נקיים בוועדת המדע.
משה גפני: לכן לדעתי, צריך לקיים את הדיון הזה בוועדת המדע.
משה גפני: אני גם אמרתי אתמול בוועדת הכספים שאני לא מתכוון, חס וחלילה, נגד יושב-ראש הוועדה, אלא אני מתכוון בעדי.
צחי הנגבי: הבה נבחן עד כמה שכנעת את החברים.
צחי הנגבי: מי בעד ההצעה של חבר הכנסת גפני?
צחי הנגבי: בעד בקשת יו"ר ועדת המדע והטכנולוגיה – 3
משה גפני: זה כמעט עבר.
צחי הנגבי: בשלב זה לא.
צחי הנגבי: הבקשה לא התקבלה.
צחי הנגבי: אנחנו מודים לך ותישאר אתנו כי אתה חבר הוועדה.
משה גפני: גם בוז'י הצביע.
יצחק הרצוג: אני תמכתי.
צחי הנגבי: הרוב היה מוחץ.
יצחק הרצוג: גפני שכנע אותי.
צחי הנגבי: אלא אם כן אנחנו מתייחסים למשקל הסגולי של חבר הכנסת טיבי, אז זה משנה לחלוטין את תוצאות ההצבעה.
צחי הנגבי: ב.
צחי הנגבי: בקשת הממשלה להקדמת הדיון בהצעות החוק הבאות, לפני הקריאה הראשונה: 1.
צחי הנגבי: הצעת חוק קביעת הזמן (תיקון מס' 3), התשע"ג-2013 (מ/773) 2.
צחי הנגבי: הצעת חוק משק החשמל (תיקון מס' 11), התשע"ג-2013 (מ/755).
צחי הנגבי: אנחנו עוברים לבקשת הממשלה להקדמת הדיון בהצעות החוק הבאות לפני הקריאה הראשונה: הצעת חוק קביעת הזמן – בנושא שעון הקיץ; והצעת חוק משק החשמל.
צחי הנגבי: מישהו רוצה להתנגד?
יצחק הרצוג: קודם כול אני לא מבין למה צריך להיענות לבקשת הממשלה.
יצחק הרצוג: יש הליך חקיקה מוסדר, ופתאום אני רואה כל מיני חוקים שעולים כמו חוק הסופרים - -
דוד רותם: בוז'י, אתה יודע שזאת הממשלה?
יצחק הרצוג: לפני שעבר דין רציפות חוק הסופרים כבר הגיע לדיון.
יצחק הרצוג: אני לא מבין את התהליך הזה.
יצחק הרצוג: זה לא תהליך חקיקה סדור ותקין עם כל החשיבות של הנושאים, שדרך אגב, בחלקם אני אתמוך.
צחי הנגבי: שאלה ראויה.
צחי הנגבי: נקבל את התשובה, בבקשה.
<דרור לוינגר: שמי דרור, אני מהלשכה המשפטית במשרד הפנים.
צחי הנגבי: אתה מדבר על חוק קביעת הזמן.
<דרור לוינגר: כן, כמובן.
<דרור לוינגר: השר קיבל החלטה, לפי המלצות ועדה – נושא שנמשך כבר זמן רב.
<דרור לוינגר: גם לשר וגם לציבור מגיע לקבל ודאות בעניין הזה כבר מהקיץ הקרוב.
<דרור לוינגר: לכן זה חשוב מאוד.
<דרור לוינגר: התיקון הזה הוא בסך הכול תיקון מאוד קטן.
<דרור לוינגר: על סמך המלצות ועדה מאוד מנומקות ומפורטות הממשלה קיבלה החלטה, וחשוב לנו לקדם את זה כמה שיותר מהר כדי לקבל ודאות ולסיים את התיקון הזה שמחכה לא מעט זמן.
<דרור לוינגר: מכאן הבקשה.
יצחק הרצוג: למעשה, זה - - - עם החשמל.
יצחק הרצוג: יש פה כמה חוקים.
צחי הנגבי: זה יידון בוועדת הפנים, אני מניח.
צחי הנגבי: לפני ההצבעה נעבור לחבר הכנסת מקלב, בבקשה.
אורי מקלב: אני לא האמנתי שבקלות כזאת חשבת שאין מה להגיד בעניין הזה.
אורי מקלב: אני לא רוצה לדבר על הנושא העקרוני של שעון קיץ.
אורי מקלב: לגופם של תהליכים, נעשה דבר כאן משהו חסר אחריות בכל התהליך של הכרזה על שינוי החוק הזה.
אורי מקלב: זה מראה על חוסר בשלות, על רצף של משילות.
אורי מקלב: יש כאן חוסר היגיון, אבל בעיקר יש כאן השלכה ופגיעה ונזקים למשק, לאנשים שמתעסקים בדברים האלה.
אורי מקלב: אנשים כבר הדפיסו עשרות אלפי לוחות שנה.
אורי מקלב: לוחות שנה לא מתחילים להדפיס בערב ראש השנה.
אורי מקלב: כבר מדפיסים את זה ושולחים את זה לחו"ל.
אורי מקלב: יש לזה השלכות ומשמעויות לא רגילות.
אורי מקלב: אתמול שמעתי את ראש הממשלה וחשבתי שישיבת הממשלה שצריכה לדון בנושא האיראנים, סוריה וחיזבאללה – כל כך הרבה דברים - ואור לישראל – המציאו את השמש, המציאו את השעון.
אורי מקלב: הנה, יש מה שלא נעשה 65 שנה, ואנשים יצאו וידעו - -
צחי הנגבי: מה זה קשור להדפסת לוח השנה?
אורי מקלב: זה מה שראש הממשלה הודיע אתמול.
צחי הנגבי: מה מודפס בלוח השנה שקשור לדיון?
אורי מקלב: זמני יציאה, זמני שקיעה – יש לזה משמעויות אמיתיות.
אורי מקלב: לא רק לאנשים דתיים שכתוב בלוח השנה שצאת השבת תהיה ב-18:30, ובעצם מתברר שצאת השבת ב-19:30, ומי שמוציא הוא מחלל שבת ממש כשכתוב שצאת השבת ב-18:30.
אורי מקלב: גם אנשים שעושים מופעים ואירועים וקובעים אותם שעה אחרי צאת השבת כי הם לא רוצים לעשות אותם בתוך השבת, אתה מכניס אותם לתוך השבת עצמה.
צחי הנגבי: זה לגופה של ההצעה.
אורי מקלב: אבל אתה רוצה לפטור מחובת הנחה.
אורי מקלב: חובת הנחה נותנת את האפשרות - -
צחי הנגבי: אתה מבקש שהוודאות תהיה לכאן או לכאן.
צחי הנגבי: כמה שיותר מהר יהיה דיון ותהיה ודאות זה יותר נכון.
אורי מקלב: אבל החומר לא מונח.
צחי הנגבי: מה אנחנו מרוויחים ממשיכה של החוק?
אורי מקלב: החומר לא מונח, אנשים לא יודעים בכלל שיש.
צחי הנגבי: בוועדת הפנים, לא פה.
צחי הנגבי: פה אנחנו לא דנים על החוק.
אורי מקלב: אבל אני מדבר על תחילתו של תהליך.
אורי מקלב: אני שואל איזו מדינה החליפה 20 פעם שעון קיץ?
צחי הנגבי: אבל זה לגופו של עניין.
אורי מקלב: אבל לא יעלה על הדעת שמדינה קבעה לפני חצי שנה חוק שעון קיץ חדש ומחליפה את זה תוך חצי שעה.
אורי מקלב: איזו מדינה קבעה שעון שלושה חודשים לפני תחילת התחולה של החוק?
אורי מקלב: שלושה חודשים לפני כן משנים שעון קיץ?
צחי הנגבי: כל השאלות האלה – השר יגיע לוועדת הפנים, ויתמודד עם השאלות.
יפעת קריב: כבוד היושב-ראש, יש ישיבות אחרות.
צחי הנגבי: רבותיי, זה לא מקובל.
יפעת קריב: גם אנחנו רוצים להגיב לנושא הזה.
אורי מקלב: אני אסיים משפט.
אורי מקלב: יושב-ראש הסיעה שלי שכנע אותי שוועדת הכנסת היא ועדה מאוד חשובה.
אורי מקלב: אני אמרתי שלא הייתי חבר בוועדה, אבל השתתפתי בישיבות.
אורי מקלב: זאת לא הקדנציה הראשונה.
אורי מקלב: הוא אמר לי, לוועדה הזאת יש חשיבות.
אורי מקלב: זאת ועדה שצריכה להפעיל שיקול דעת - -
צחי הנגבי: לא בנושאים האלה.
צחי הנגבי: זה נושא טכני – בקשת הממשלה עולה לדיון.
אורי מקלב: זה בדיוק הנושא.
צחי הנגבי: אני עובר להצבעה.
אורי מקלב: בשביל מה צריך - - -
צחי הנגבי: אתה עושה פיליבסטר ללא - -
אורי מקלב: אבל תן לי את שלוש הדקות שלי.
יפעת קריב: אנחנו מבקשים הצבעה.
צחי הנגבי: נתתי לך יותר משלוש דקות.
צחי הנגבי: אנחנו עוברים להצבעה.
אורי מקלב: אתה מאבד את הזהות בוועדה שהיא אפילו לא שומעת את השיקולים בעניין הזה.
צחי הנגבי: חבל.
אורי מקלב: אתה לא שם לב למה שקורה?
צחי הנגבי: די.
צחי הנגבי: אני לא רוצה לעשות מזה ויכוח.
צחי הנגבי: בוא נעבור להצבעה.
צחי הנגבי: אתה לא יכול להשתלט על הדיון, חבר הכנסת מקלב.
אורי מקלב: הוועדה הפכה לחותמת גומי של הממשלה.
אורי מקלב: ממש ככה.
יצחק הרצוג: מבחינה משפטית זה מותר?
צחי הנגבי: בוודאי שזה מותר.
יצחק הרצוג: פטור לפני שהחוק הגיע לכנסת?
צחי הנגבי: את המאבק האופוזיציוני עושים על דברים משמעותיים, לא על דברים טכניים.
אורי מקלב: חוק עמאר כן היה בכנסת?
יצחק הרצוג: זה נושא מהותי, תסכים איתי.
יפעת קריב: אבל אתה בעד.
צחי הנגבי: אני לא מקיים דיון בנושא הזה יותר.
צחי הנגבי: בוז'י, נגמר.
צחי הנגבי: אני מעלה להצבעה את החוק הראשון שהעליתי לגבי קביעת הזמן: מי בעד בקשת הממשלה?
צחי הנגבי: בעד בקשת הממשלה להקדמת הדיון – 7
צחי הנגבי: 7- בעד, 2- נגד, אין נמנעים.
צחי הנגבי: הבקשה התקבלה.
צחי הנגבי: הצבעה נוספת לגבי חוק משק החשמל.
צחי הנגבי: מי בעד בקשת הממשלה להקדמת הדיון בהצעת חוק משק החשמל לפני הקריאה הראשונה?
צחי הנגבי: בעד בקשת הממשלה להקדמת הדיון בהצעת חוק משק החשמל – 7
צחי הנגבי: בעד- 7, נגד- 3, אין נמנעים.
צחי הנגבי: רבותי, אני מבקש מכולם לשבת.
צחי הנגבי: בזאת אנחנו מכריזים על חבר הכנסת אורי מקלב, אלוף מטרטרי חברי הוועדה.
צחי הנגבי: הפעם אני נוקם בך – אתה לא תוכל לנמק את הרביזיה.
אורי מקלב: לא דקה?
צחי הנגבי: בפעם הבאה כן.
אורי מקלב: אם תיתן לי לנמק, בפעם הבאה כבר לא אבקש.
צחי הנגבי: להפך.
צחי הנגבי: נעשה שהפעם לא, ובפעם הבאה כן.
צחי הנגבי: מי בעד הרביזיה של חבר הכנסת מקלב?
צחי הנגבי: בעד הרביזיה – 1
צחי הנגבי: הרביזיה לא נתקבלה.
צחי הנגבי: מי שרוצה להישאר ולשמוע את הנימוקים אחרי שהישיבה נסגרת, יכול.
צחי הנגבי: תודה רבה, הישיבה נעולה.
צחי הנגבי: בוקר טוב לכולם, אני מודה לכולם על השתתפותם.
צחי הנגבי: אנחנו מתחילים דיון שסדרי הדיון שלו פורסמו, אני מניח שאתם יודעים, רק אחזור עליהם.
צחי הנגבי: בשעה 14:00 נפסיק את הדיון ונעבור להצבעות על כל מה שכבר הספקנו לדון.
צחי הנגבי: למעשה עשינו את זה בהתאם לבקשה מוצדקת של יושבת-ראש האופוזיציה ושל חבר הכנסת יצחק הרצוג – שאכן שכנעו אותי, אני שכנעתי את מי שהיה צריך לשכנע, גם את היושב-ראש של הכנסת – שזה לא יהיה ראוי לעשות דיון ארוך וארוך וארוך לתוך הלילה, ובסוף לעשות הצבעה כוללת על כל מה שדנו, כי לפעמים משתתפים בהצבעה אנשים שלא היו בדיון וזה לא בדיוק משקף את הדברים שנאמרו.
צחי הנגבי: והייתה גם דוגמה אחת הפוכה לדיון ליברלי שבו באמת, אני חושב שהיו יומיים או שלושה ימים של דיונים, והרבה מאוד הצבעות – לא בטוח שזה הוכיח את עצמו, וזה לא חזר על עצמו מאז.
צחי הנגבי: אבל אנחנו נכבד את העובדה הזאת, שלמעשה הרגע הזה הוא הרגע, או היום הזה הוא היום הגדול של הוועדה, היא זכאית, ובידה מסורה אחריות, למעשה, להתמודד עם שאלות נורמטיביות, ערכיות, כלכליות, קונסטיטוציוניות, נעשה את זה בדרך שמכבדת את הבית ואת הוועדה, וגם את העניין החשוב שלשמו התכנסנו.
צחי הנגבי: מי שעסק בנושא הזה תקופה ארוכה, אני חושב כבר שנים, זה היועץ המשפטי לכנסת עורך-דין איל ינון, שגם הוביל לאורך השבועות האחרונים דיון מקיף בהשתתפות נציגים של הכנסת, נציגים של הרשות המבצעת, יושב-ראש הכנסת, משרד האוצר, יושב-ראש הקואליציה, ואנחנו למעשה, התוצרים של הדיונים שהוא ניהל והמאבקים שהוא ניהל מונחים לפנינו.
צחי הנגבי: ביקשתי מאיל שיפתח את הדיון הזה בהצגת התוצאות של הדיון שהוא עשה.
יצחק הרצוג: אתם לא רוצים לאשר אולי רק את כמה הדברים הראשונים?
יריב לוין: לא נתחיל עם הזה, כי ב-11:00 יש לי עוד ישיבה שאני צריך לנהל.
יצחק הרצוג: ברשותך, היושב-ראש, נגמור את זה עד סעיף 4.
יצחק הרצוג: <1.
יצחק הרצוג: בחירת ממלא-מקום קבוע בוועדת הכלכלה>
צחי הנגבי: אז יש לי פה נושא, קודם כול נתחיל את סעיף 2 – בחירת ממלא-מקום קבוע בוועדת הכלכלה.
<אתי בן יוסף: פנייה של בוז'י.
<ארבל אסטרחן: יריב, אתה רוצה שנוריד את ה"נפטר" בבחירת יושב-ראש האופוזיציה?
יריב לוין: לא אכפת לי, אבל אני לא מציע להתחיל בזה.
צחי הנגבי: ביקשת שמי יהיה ממלא-מקום?
יצחק הרצוג: שחבר הכנסת יצחק וקנין ישמש כממלא-מקום קבוע לוועדת הכלכלה.
יריב לוין: של מי רק?
יריב לוין: רק תגידו של מי.
יצחק הרצוג: חשבתי שסגרתם.
יריב לוין: לא משנה, נו, זה תלוי בכם.
יצחק הרצוג: מי הנציג שלכם בוועדת הכלכלה?
יריב לוין: הוא צריך להיות ממלא-מקום קבוע של נציג של האופוזיציה.
יצחק הרצוג: אז הוא יהיה ממלא-מקום קבוע, לצורך העניין כרגע, של חבר הכנסת יצחק שמולי.
צחי הנגבי: אז בעניין הזה, זה פה אחד וזה אושר.
צחי הנגבי: נודיע על כך במליאה.
צחי הנגבי: הצעת חוק הכנסת (תיקון – ראש האופוזיציה), התשע"ג–2013>
צחי הנגבי: יושב-ראש הקואליציה יציג את הצעת החוק שלו בענייני האופוזיציה.
צחי הנגבי: בבקשה, יריב.
יריב לוין: תודה, אדוני היושב-ראש, לא במקרה הצעת החוק הזו נצמדת כנראה לדיונים שנוגעים לתקציב, כי כמוהו גם היא רוויית קיצוצים וגזירות, שלא השאירו ממנה יותר מדי.
יריב לוין: המהלך הזה הוא בעצם מהלך של חברי הכנסת גפני, מקלב ואני, התחלנו בכנסת הקודמת כחלק משורת תיקונים שעשינו בחוקים שנוגעים לעבודת הכנסת, שנלוו למהלך של תיקוני תקנון.
יריב לוין: בכנסת הקודמת גובשה הסכמה שהייתה גם על דעת יושב-ראש הכנסת הקודמת, וגם על דעת יושבת-ראש סיעת קדימה, שייצגה לצורך העניין הזה אז את האופוזיציה על המרכיבים שישנם בהצעת החוק הזו, אלא שבינתיים התחלפו האנשים והשתנו הדעות.
יריב לוין: ונאמנים לקו שאנחנו רוצים לעשות את הדברים בהסכמה, היושב-ראש ביקש בשלב הזה את סעיף 1 להצעת החוק להוריד, וכך אנחנו מבקשים גם לעשות; ובסעיף 2 את פיסקה (5) ביקשה יושבת-ראש האופוזיציה להוריד, ולכן גם את זה אנחנו מבקשים לעשות.
יריב לוין: כך שעל מה שנותר מהחוק הוא למעשה סעיף קטן (4) שאומר את המובן מאליו.
יריב לוין: אם כי מה שלא קבוע בחוק היום, והוא שברגע שראש האופוזיציה חדל להיות חלק מסיעות האופוזיציה ממילא הוא גם לא יכול להנהיג את האופוזיציה, ולכן בשלב הזה פוקעת כהונתו.
יריב לוין: ולכן הייתי מבקש לאשר לקריאה הראשונה את החוק בנוסח הצר והמצומצם הזה, כפי שסוכם בעצם על דעת כולם.